เก็บ! 3 หุ้นปลอดภัยรับมือ SET ผันผวน เน้นหุ้นลงทุนภาครัฐ-ปันผลสูง
เก็บ! 3 หุ้นปลอดภัยรับมือ SET ผันผวน เน้นหุ้นลงทุนภาครัฐ-ปันผลสูง
25 พ.ค. 2561

ผู้สื่อข่าวรายงาน ตลาดหุ้นไทยวันนี้(25พ.ค.)ผันผวนเคลื่อนไหวทั้งในแดนบวก-ลบ ขณะที่ตลาดหุ้นภูมิภาคเอเชียส่วนใหญ่ติดลบเล็กน้อย ภายหลังจากที่ประธานาธิบดีโดนัลด์ ทรัมป์ ของสหรัฐยกเลิกการประชุมสุดยอดกับนายคิม จอง อึน ผู้นำเกาหลีเหนือ จากแผนเดิมที่คาดว่าจะจัดขึ้นในประเทศสิงคโปร์เดือนหน้า
โดยล่าสุดดัชนี ณ เวลา 15.43 น. อยู่ที่ระดับ 1,730.50 จุด ลบ 2.01จุด  หรือ 0.12% ด้วยมูลค่าซื้อขาย 36,904.09 ล้านบาท อย่างไรก็ตามภาวะดังกล่าวต้องเน้นกลยุทธ์การลงทุนในหุ้นปลอดภัยดังนี้
บล.เอเซีย พลัส ระบุในบทวิเคราะห์วันนี้ว่า SET Index ยังมีแรงกดดันจาก Fund Flow ที่ไหลออกต่อเนื่อง ส่วนปัจจัยพื้นฐานในประเทศมีน้ำหนักทางบวก นำด้วยกระแสการเร่งประมูลงานโครงการภาครัฐ โดยเฉพาะรถไฟความเร็วสูงเชื่อม 3 สนามบิน 2.2 แสนล้านบาท กลยุทธ์การลงทุนช่วงนี้ เลือกหุ้นรับกระแสบวกจากการลงทุนภาครัฐ อย่าง SCC ([email protected] 600) และหุ้น Laggard พร้อม Beta ต่ำอย่าง BCH ([email protected])
กลยุทธ์การลงทุน แนะนำลงทุนในหุ้นปลอดภัยที่มีความผันผวนต่ำ อย่างหุ้นในกลุ่มโรงพยาบาล และหุ้นที่มีปันผลสูง อาทิ BCH, LH
BCH (Buy: [email protected]) แรงหนุนจากผู้ป่วยจีนที่กลับมาใช้บริการ World Medical หลังชะลอตัวใน 1Q61 ซึ่งตรงกับเทศกาลตรุษจีน นอกจากนี้ การเปิดและขยายโรงพยาบาลใหม่รองรับฐานผู้ป่วยที่รักษาโรคยากใน Excellent Center ช่วยหนุนให้ทั้งรายได้และอัตรากำไรเพิ่มขึ้น
LH (Buy: [email protected]) ยอด Presale ยังจะคงสูงขึ้นจากการเปิดคอนโดฯ ใหม่ บวกกับการขายอพาร์ทเม้นท์สหรัฐ 1 แห่ง หนุนกำไรพิเศษปีนี้ และปันผลที่สูงถึง 7.3% (ราว 0.8 บาท)
 